Държавен вестник, бр. 56, 2004 г., стр. 13

Б Р О Й  56
Д Ъ Р Ж А В Е Н   В Е С Т Н И К
С Т Р .  13
ПОСТАНОВЛЕНИЕ № 138
ОТ 21 ЮНИ 2004 Г.
за приемане на Наредба за съществените изис-
квания и оценяване съответствието на котли
за гореща вода, предназначени за работа с
течни или газообразни горива, по отношение
на коефициента на полезно действие
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за същес-
твените изисквания и оценяване съответствие-
то на котли за гореща вода, предназначени за
работа с течни или газообразни горива, по от-
ношение на коефициента на полезно действие.
Министър-председател:
Симеон Сакскобургготски
Главен секретар на Министерския съвет:
Севдалин Мавров
НАРЕДБА
за съществените изисквания и оценяване съ-
ответствието на котли за гореща вода, пред-
назначени за работа с течни или газообраз-
ни горива, по отношение на коефициента на
полезно действие
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят:
1. съществените изисквания към котлите за
гореща вода, предназначени за работа с течни
или газообразни горива, наричани по-нататък
“котли”, по отношение на коефициента на по-
лезно действие (КПД);
2. процедурите за оценяване и начините за
удостоверяване на съответствието със същест-
вените изисквания;
3. редът за издаване на разрешения на лица
за извършване оценяването на съответствието
със съществените изисквания;
4. условията за поставяне на допълнителна
маркировка.
Чл. 2. Наредбата се прилага за следните
продукти:
1. котли с номинална мощност от 4 до 400 kW;
2. поотделно пуснати на пазара корпуси на
котли, проектирани да бъдат комплектувани с
горелка и горелки, проектирани да бъдат мон-
тирани към корпуси на котли, наричани по-
нататък “елементи на котела”.
Чл. 3. (1) Наредбата не се прилага за:
1. котли, предназначени за работа с горива,
различни от течните и газообразните горива,
включително с твърдо гориво;
2. нагревателни уреди за бързо загряване на
вода;
3. котли, предназначени за работа с горива,
чиито качества се различават значително от
качествата на предлаганите на пазара течни и
газообразни горива, например газ от индустри-
ални отпадъци, биогаз и други;
4. готварски печки и отоплителни уреди,
предназначени главно за затопляне на поме-
щенията, в които са инсталирани, и които като
допълнителна функция доставят  гореща вода
за централно отопление и гореща вода за хи-
гиенни нужди;
5. уреди с номинална мощност по-малка от
6 kW, използващи гравитационна циркулация
и предназначени единствено за производство
на запаси от гореща вода за хигиенни нужди;
6. котли, които са произведени в единични
бройки по специфични изисквания.
(2) В случаите, когато котлите притежават
двойна функция—да отопляват помещения и
да осигуряват гореща вода за хигиенни нужди,
изискванията за КПД, посочени в чл. 6, ал. 1,
се отнасят само за отоплителната функция на
котлите.
Чл. 4. (1) Котлите се пускат на пазара и/или
в действие само когато производителят или
неговият упълномощен представител по чл. 4,
ал. 3 от Закона за техническите изисквания към
продуктите (ЗТИП), наричан по-нататък “упъл-
номощен представител”, осигури:
1. съответствие с изискванията на наредбата
по отношение на КПД;
2. прилагане на процедурите за оценяване на
съответствието по чл. 7;
3. нанасяне на маркировка за съответствие
съгласно Наредбата за маркировката за съот-
ветствие със съществените технически изиск-
вания към продуктите, приета с Постановле-
ние № 164 на Министерския съвет от 2000 г.
(ДВ, бр. 66 от 2000 г.);
4. декларация за съответствие.
(2) Когато елементи на котела се пускат
поотделно на пазара, производителят или него-
вият упълномощен представител трябва да им
състави декларация за съответствие и да им
нанесе маркировка за съответствие.
Чл. 5. Котлите и елементите на котела, кон-
струирани и произведени съгласно изисквания-
та на българските държавни стандарти, с които
се въвеждат хармонизираните европейски стан-
дарти, се счита, че отговарят на съществените
изисквания на наредбата.
Г л а в а  в т о р а
СЪЩЕСТВЕНИ ИЗИСКВАНИЯ
Чл. 6. (1) Коефициентът на полезно дейст-
вие на котлите, изразен в проценти, трябва да
бъде по-голям или равен на изискванията за
КПД, изразен в проценти, за съответния вид
котли, дадени в приложение № 1.
(2) Изискванията по ал. 1 трябва да бъдат
изпълнени при:
1. работа на котела с номинална мощност
Рn, изразена в kW, и при средна температура на
водата в котела 70 °С, и
2. работа на котела с частичен товар 30 на сто
и при средна температура на водата в котела,
която е различна за различните видове котли.